Kootjie Helm – toortsie.com
Junie 16, 2016 Junie 14, 2016 ~ Toortsie
Koes! Duik plat! Hier kom Kootjie Helm aan en netnou sien sy ons!
Kootjie Helm soek net altyd iemand vir wie sy haar stories kan vertel en regtig, julle wil nie haar stories hoor nie! Sy is mos met die helm gebore! Dis erg, erg erg! Julle wil nie weet nie!
Die ou mense vertel dat toe sy gebore was, daar ‘n stuk vlies so oor haar kop gespan was, kompleet nes ‘n helmet, en dit voorspel nooit iets goeds nie. Sy sien dinge al van vér af aankom, of dit is wat sy vertel. Sy is alewig met haar stories besig. ‘n Mens weet nie wat jy kan glo nie, en aan die ander kant maak sy jou só bang, jy weet nie wat om te dink nie.
Sy het heeltemal reg vertel van ou Piet wat van sy perd afgeval het en sy nek gebreek het. Nee man, sy het nie gesê dis hy nie, sy het net gesê daar kom ‘n groot ongeluk, en daar val ou Piet sowaar van sy perd af. Sy hou voet by stuk dis dít wat sy gesien het! Daar is ander goed wat sy ook reg voorspel het! Mens weet nooit!
Nou is ek so bang om naby haar te kom, netnou sien sy iets van mý ook raak en wat maak ek dan?
Suiwer verbeelding van Toortsie en nee, ek bedoel nie om onsensitief te wees of om met enige persoon te spot nie. In my jongdae het ek baie sulke stories gehoor en ek ken regtig mense wat soms die ‘anderkant’ kan sien. Ek respekteer dit met my hele hart. En nee, die mense wat ek ken wat die ‘anderkant’ kan sien, was nie met die helm gebore nie. Dis ‘n gawe wat hulle het.
Die doel van hierdie storie? Ag, sommer net verskeidenheid wat inpas by my 26 Kaapse vroue.
‹ PreviousToortsie se Toeka Tokkel oor grotte
Next ›Toe doen ek die ondoenlike
8 thoughts on “Kootjie Helm”
Junie 16, 2016 om 8:33 vm
Junie 16, 2016 om 9:03 vm
My sus Rika sê mos eendag vir my jy was mos met die helm gebore. Ek vra haar toe nie uit nie, en nou wat sy en my ouers dood is wonder ek daaroor. Kon mos van kleinsaf aanvoel as iemand doodgaan ens. Moet nou nie wegkruip as jy my sien nader kom nie. Lekker smile ek nou vir die prentjie!!!
Junie 16, 2016 om 9:10 vm
O gits! En jy sê my nou eers!??? Genade toggie!
Junie 16, 2016 om 9:15 vm
Ek sien dit nou as ‘n gawe van die Here. Maar sou graag my ma wou vra of ek met daardie vlies oor my kop gebore was.
Junie 16, 2016 om 9:16 vm
Lewe daar niedalk nog ‘n tante of iets nie? Niemand wat kan help nie?
Junie 16, 2016 om 9:25 vm
Jy laat my nou wonder. Daar is een enkele tante diep in haar negentigs oor. Wonder of sy sal weet?
Junie 16, 2016 om 9:48 vm
Mens weet nie hoe helder haar verstand nog is nie.
Junie 16, 2016 om 7:16 nm
Ek het mos maar my bedenkinge